**31. 3. 2020. – Isusova Posljednja večera (Veliki Četvrtak) –**

Poštovani roditelji i dragi učenici,

Crkva se u ovom korizmenom tjednu priprema za Cvjetnicu.

Cvjetnica je blagdan Isusovog svečanog ulaska u Jeruzalem, gdje ga mnoštvo dočekuje kao kralja, što On i jeste. Međutim Isus pokazuje da je tu za sve nas, a ne samo za pojedince ili određenu grupu ljudi. „Ja dođoh da život imaju“, naglašava Isus.

Kličući zajedno s mnoštvo „Hosana“, molimo za sve ljude: Neka nam Dobri Bog udijeli svako dobro i neka nas štiti od svega zla.

U ovom radnom tjednu obradit ćemo temu:

**Isusova posljednja večera (Veliki Četvrtak) (udžbenik str. 73.)**

Ona je nastavak teme od prošlog puta **Isus ulazi u Jeruzalem.**

Podsjetimo se: Mi smo Isusovo blago. Isus je došao na zemlju da nam u svemu pomogne. A Isusa najviše trebamo kako bi nam otkrio zamke zloga i da nas oslobodi od svakoga zla, jer to sami nismo mogli. Kako je Bog pomogao čovjeku otkrit ćete kad riješite slijedeće zadatke.

Naša današnja tema je: **Isusova posljednja večera (Veliki Četvrtak).**

Za obradu ove teme prilažem poveznicu video uratka Škole za život: <https://www.youtube.com/watch?v=VmS-Grfj9Rg&list=PL9Mz0Kqh3YKo3hDnfOvb-sgXYxnxt3xbw&index=2> KATOLIČKI VJERONAUK 1. r. OŠ Posljednja večera s učenicima

**Ovo su vaši zadatci:**

* Pogledajte video uradak. Odlučila sam se za video uradak vjeroučiteljice i mentorice Tihane Petković, jer smatram da će učenicima tema biti lakša i razumljivija ako je odslušaju.
* U videu imate 2 zadatka (u 6:24. i 6:40. minuti. **Riješite ih samo ako to želite, oni nisu obavezni, isto se odnosi i na ponuđeni animirani film i on line igru.**)
* Svakako riješite radnu bilježnicu na 55. stranici
* Za kraj možete poslušati, a i naučiti pjesmu Svi slavimo u izvedbi dječjeg zbora Sanctus

<https://www.youtube.com/watch?v=8JucpZPcmrQ>

**Ukoliko tehnologija „šteka“ , što je moguće, tada slijedite ove zadatke:**

1. Otvorite udžbenik na 73. stranici. Promotrite sliku Posljednja večera

Koga prepoznaješ na slici? Kako izgledaju ljudi na slici (smireno ili uznemireno…)?

2. Uz pomoć roditelja pročitajte tekst ispod slike.

3. Riješire radnu bilježnicu na stranici 55.

Molim vas da do 7. 4. 2020. riješite zadatke.

Vjeroučiteljica će pregledati bilježnice i radne bilježnice prilikom povratka u redovnu nastavu.

Do idućeg puta neka vas prati svako dobro.